**Dylan Sikura** (s. 1. kesäkuuta 1995 Aurora, Ontario, Kanada) on kanadalainen jääkiekkoilija, joka pelaa Ruotsin pääsarjassa SHL-joukkue Skellefteå AIK:ssa. Hän on pelipaikaltaan keskushyökkääjä, mutta Sikura osaa pelata myös laidassa.

Pelityyli
---------

*The Sports Forecaster* -sivuston mukaan Sikura on monipuolinen ja taitava, offensiivinen hyökkääjä, jolla on hyvät pelintekotaidot ja kädet. Hän on myös hyvä luistelija. Sikura ei kuitenkaan ole kovin isokokoinen ja hänen tulisi lisätä voimaa.

Ura
---

### Seuraura

Sikura pelasi kaudella 2010–2011 South Central Coyotesin ja St. Andrew's Collegen joukkueissa, jonka jälkeen Erie Otters varasi hänet 266. pelaajana OHL:n varaustilaisuudessa 2011. Sikura ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Hän pelasi vuodet 2011–2014 OJHL-junioriliigan Aurora Tigersissa. Kaudella 2013–2014 Sikura oli joukkueen paras syöttäjä ja toiseksi paras pistemies Kory Kennedyn jälkeen. Pudotuspeleissä hän oli Tigersin paras pistemies tehoilla 10+11=21. Sikura eteni joukkueen kanssa aina liigan finaaleihin saakka, mutta mestaruuden vei kuitenkin Toronto Lakeshore Patriots otteluvoitoin 4–2.

Chicago Blackhawks varasi Sikuran kuudennella kierroksella 178. pelaajana NHL:n varaustilaisuudessa 2014. Hän kävi vuodet 2014–2018 Northeastern Universityn yliopistoa. *Sophomore -vuotensa* 2015–2016 päätteeksi Sikura voitti Hockey Eastin mestaruuden. *Junior -vuotenaan* 2016–2017 hän oli joukkueensa paras syöttäjä ja toiseksi paras pistemies Zach Aston-Reesen jälkeen tehoilla 21+36=57. Sikura sijoittui koko Hockey Eastin syöttöpörssissä toiseksi edellään vain UNH:n Tyler Kelleher sekä pistepörssissä kolmanneksi edellään vain joukkuetoveri Zach Aston-Reese ja UNH:n Kelleher. Hänet valittiin kauden päätteeksi sarjan toiseen tähdistökentälliseen. *Senior -vuotenaan* 2017–2018 Sikura nousi NU:n varakapteeniksi. Hän voitti tehoilla 22+32=54 koko Hockey Eastin syöttöpörssin sekä sijoittui pistepörssissä toiseksi edellään vain joukkuetoveri Adam Gaudette. Sikura valittiin kauden päätteeksi sarjan ensimmäiseen tähdistökentälliseen sekä finaalien tähdistökentälliseen. Hän oli myös kymmenen parhaan joukossa ehdolla koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni kuitenkin joukkuetoveri Adam Gaudettelle.

Yliopistokautensa päätteeksi, maaliskuussa 2018 Sikura teki kaksivuotisen tulokassopimuksen Chicago Blackhawksin kanssa. Hän liittyi heti seuran NHL-joukkueen vahvuuteen. Sikura teki NHL-debyyttinsä runkosarjan viidenneksi viimeisellä kierroksella 29. marraskuuta 2018 Winnipeg Jetsia vastaan. Hän sai ottelussa jääaikaa 13.52 minuuttia. Sikura teki ottelussa heti myös kaksi syöttöpistettä. Hän pelasi kevään aikana NHL:ssä viisi runkosarjaottelua tehden kolme syöttöpistettä.

Kesäkuussa 2019 Sikura solmi kahden vuoden jatkosopimuksen Blackhawksin kanssa arvoltaan 1,5 miljoonaa dollaria.

Syyskuussa 2020 Blackhawks kauppasi Sikuran Vegas Golden Knightsiin vaihdossa Brandon Pirriin.

Heinäkuussa 2022 Sikura palasi Blackhawksiin vapaana agenttina kaksisuuntaisella vuoden sopimuksella.

### Maajoukkueura

Sikura edusti Kanadan A-maajoukkuetta Spengler Cupissa vuonna 2017. Turnaus päättyi joukkueen voittoon.

Muuta
-----

Sikuran isoveli Tyler pelaa myös Chicago Blackhawksin organisaatiossa. Veljesten isä John pelasi jääkiekkoa Michiganin osavaltionyliopistojoukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Aurora Tigers | OJHL | 44 | 6 | 12 | 18 | 2 | 9 | 2 | 0 | 2 | 0 |
| 2012–2013 | Aurora Tigers | OJHL | 46 | 8 | 20 | 28 | 28 | 6 | 0 | 1 | 1 | 0 |
| 2013–2014 | Aurora Tigers | OJHL | 41 | 17 | 47 | 64 | 16 | 21 | 10 | 11 | 21 | 28 |
| 2014–2015 | Northeastern Univ. | H-East | 25 | 5 | 2 | 7 | 0 | – | – | – | – | – |
| 2015–2016 | Northeastern Univ. | H-East | 39 | 10 | 18 | 28 | 2 | – | – | – | – | – |
| 2016–2017 | Northeastern Univ. | H-East | 38 | 21 | 36 | 57 | 12 | – | – | – | – | – | Kakkostähdistö |
| 2017–2018 | Northeastern Univ. | H-East | 35 | 22 | 32 | 54 | 22 | – | – | – | – | – | Ykköstähdistö |
|  | Chicago Blackhawks | NHL | 5 | 0 | 3 | 3 | 0 | – | – | – | – | – |
| 2018–2019 | Rockford IceHogs | AHL | 46 | 17 | 18 | 35 | 12 | – | – | – | – | – |
|  | Chicago Blackhawks | NHL | 33 | 0 | 8 | 8 | 0 | – | – | – | – | – |
| 2019–2020 | Rockford IceHogs | AHL | 45 | 14 | 19 | 33 | 20 | – | – | – | – | – |
|  | Chicago Blackhawks | NHL | 9 | 1 | 2 | 3 | 0 | – | – | – | – | – |
| 2020–2021 | Henderson Silver Knights | AHL | 30 | 11 | 11 | 22 | 12 | 3 | 3 | 2 | 5 | 2 |
|  | Vegas Golden Knights | NHL | 6 | 2 | 0 | 2 | 0 | 2 | 0 | 0 | 0 | 0 |
| 2021–2022 | Colorado Eagles | AHL | 60 | 33 | 40 | 73 | 16 | 6 | 2 | 4 | 6 | 2 |
|  | Colorado Avalanche | NHL | 5 | 0 | 1 | 1 | 0 | – | – | – | – | – |
| 2022–2023 | Rockford IceHogs | AHL | 52 | 14 | 18 | 32 | 10 | – | – | – | – | – |
|  | San Diego Gulls | NHL | 17 | 4 | 8 | 12 | 6 | – | – | – | – | – |
| 5 kautta | yhteensä | AHL | 250 | 93 | 114 | 207 | 76 | 9 | 5 | 6 | 11 | 4 |
| 5 kautta | yhteensä | NHL | 58 | 3 | 14 | 17 | 0 | 2 | 0 | 0 | 0 | 0 |

Lähteet
-------

* Dylan Sikura The Internet Hockey Databasessa (englanniksi)
* Dylan Sikura *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Dylan Sikura *Elite Prospects*. Everysport Media Group AB.  (englanniksi)
2. 1 2  Dylan Sikura Stats, Profile, Bio, Analysis and More *sportsforecaster.com*. XML Team Solutions, LLC. Viitattu 8.4.2018. (englanniksi)
3. 1 2  Dylan Sikura The Internet Hockey Databasessa (englanniksi)
4. ↑  Alanen, Lassi: Kymmenen Hobey Baker Award -finalistia valittu – mukana Henrik Borgström *Jatkoaika.com*.  15.3.2018. Jatkoaika r.y. Viitattu 8.4.2018.
5. ↑  Blackhawks agree to terms with Dylan Sikura  25.3.2018. Chicago Blackhawks. Viitattu 8.4.2018. (englanniksi)
6. ↑  Alanen, Lassi: Dylan Sikura tulokassopimukseen Chicago Blackhawksin kanssa *Jatkoaika.com*.  25.3.2018. Jatkoaika r.y. Viitattu 8.4.2018.
7. ↑  Winnipeg Jets – Chicago Blackhawks – March 29th, 2018 *NHL.com*.  29.3.2018. National Hockey League. Viitattu 8.4.2018. (englanniksi)
8. ↑  Blackhawks agree to terms with Dylan Sikura, John Quenneville Chicago Blackhawks. Viitattu 29.6.2019. (englanniksi)
9. ↑